CELEX: 32017R1409
Language: lv
Date: 2017-08-01 00:00:00
Title: Komisijas Īstenošanas regula (ES) 2017/1409 (2017. gada 1. augusts), ar ko Īstenošanas regulu (ES) Nr. 75/2013 un Regulu (EK) Nr. 951/2006 groza attiecībā uz papildu ievedmuitas nodokļiem cukura nozarē un attiecībā uz izoglikozes un dažu sīrupu saharozes satura aprēķināšanu

2.8.2017   
            
            
               LV
            
            
               Eiropas Savienības Oficiālais Vēstnesis
            
            
               L 201/21
            
         KOMISIJAS ĪSTENOŠANAS REGULA (ES) 2017/1409
   (2017. gada 1. augusts),
   ar ko Īstenošanas regulu (ES) Nr. 75/2013 un Regulu (EK) Nr. 951/2006 groza attiecībā uz papildu ievedmuitas nodokļiem cukura nozarē un attiecībā uz izoglikozes un dažu sīrupu saharozes satura aprēķināšanu
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 182. panta 4. punktu,
   tā kā:
   
               (1)
            
            
               Komisijas Regulas (EK) Nr. 951/2006 (2) 36. pants paredz papildu ievedmuitas nodokļus dažiem cukura nozares produktiem.
            
         
               (2)
            
            
               Ņemot vērā dominējošos tirgus apstākļus un prognozes, ar Komisijas Īstenošanas regulu (ES) Nr. 75/2013 (3) tika noteikts, ka vairākiem cukura produktiem līdz kvotu režīma beigām 2017. gada 30. septembrī netiek piemēroti papildu ievedmuitas nodokļi.
            
         
               (3)
            
            
               Saskaņā ar Regulas (ES) Nr. 1308/2013 182. panta 2. punktu papildu ievedmuitas nodokļus nepiemēro tad, ja imports nevarētu radīt traucējumus Savienības tirgū vai ja to piemērošanai varētu būt nesamērīga ietekme, ņemot vērā paredzēto mērķi. Pēc cukura kvotu atcelšanas to cukura produktu imports, kuriem piemēro kopējā muitas tarifā paredzēto ievedmuitas nodokli, visticamāk, neradīs traucējumus Savienības tirgū. Tādējādi minēto produktu importam nebūtu jāpiemēro papildu nodokļi, ja vien šajā sakarā tirgū nenotiek būtiskas izmaiņas.
            
         
               (4)
            
            
               Tāpēc Īstenošanas regulā (ES) Nr. 75/2013 paredzētā papildu ievedmuitas nodokļu nepiemērošana vairākiem cukura produktiem būtu jāpagarina.
            
         
               (5)
            
            
               Metodes, ar kurām aprēķina izoglikozes un dažu sīrupu saharozes saturu un kuras paredzētas Regulas (EK) Nr. 951/2006 42. panta 2., 3. un 4. punktā, skaidrākā un atjauninātā veidā ar Komisijas Īstenošanas regulu (ES) 2017/1344 (4) no 2017. gada 1. oktobra tiks iekļautas Padomes Regulas (EEK) Nr. 2658/87 (5) I pielikumā. Tāpēc minētie noteikumi Regulā (EK) Nr. 951/2006 būtu jāsvītro.
            
         
               (6)
            
            
               Tāpēc Regula (ES) Nr. 75/2013 un Regula (EK) Nr. 951/2006 būtu attiecīgi jāgroza.
            
         
               (7)
            
            
               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas komitejas atzinumu,
            
         IR PIEŅĒMUSI ŠO REGULU.
   1. pants
   Īstenošanas regulas (ES) Nr. 75/2013 1. pantā datumu “2017. gada 30. septembrim” aizstāj ar “2022. gada 30. septembrim”.
   2. pants
   Regulas (EK) Nr. 951/2006 42. panta 2., 3. un 4. punktu svītro.
   3. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2017. gada 1. oktobra.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 1. augustā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 347, 20.12.2013., 671. lpp.
   
   
      (2)  Komisijas 2006. gada 30. jūnija Regula (EK) Nr. 951/2006, ar ko paredz sīki izstrādātus noteikumus par to, kā īstenot Padomes Regulu (EK) Nr. 318/2006 saistībā ar tirdzniecību ar trešām valstīm cukura nozarē (OV L 178, 1.7.2006., 24. lpp.).
   
      (3)  Komisijas 2013. gada 25. janvāra Īstenošanas regula (ES) Nr. 75/2013, ar kuru pieļauj atkāpi no Regulas (EK) Nr. 951/2006 attiecībā uz reprezentatīvās cenas un papildu ievedmuitas nodokļu piemērošanu dažiem cukura nozares produktiem un ar kuru atceļ Īstenošanas regulu (ES) Nr. 892/2012, ar ko nosaka reprezentatīvās cenas un papildu ievedmuitas nodokļus dažiem cukura nozares produktiem 2012./2013. tirdzniecības gadā (OV L 26, 26.1.2013., 19. lpp.).
   
      (4)  Komisijas 2017. gada 18. jūlija Īstenošanas regula (ES) 2017/1344, ar ko groza I pielikumu Padomes Regulai (EEK) Nr. 2658/87 par tarifu un statistikas nomenklatūru un kopējo muitas tarifu (OV L 186, 19.7.2017., 3. lpp.).
   
      (5)  Padomes 1987. gada 23. jūlija Regula (EEK) Nr. 2658/87 par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.).